text: El Campus ADT 2017 inicia la darrera setmana d'activitat – AD Torreforta
  El Campus ADT 2017 inicia la darrera setmana d'activitat
  El Campus ADT 2017, que enguany celebra la 33a edició, inicia aquest dilluns la tercera i darrera setmana d'activitat a l'antiga Universitat Laboral. Les dues primeres tongades han estat un èxit, amb un centenar de participants en cadascuna d'elles. El coordinador del Campus ADT 2017, Marc Hernández, explica que "estem molt contents per com s'està desenvolupant, amb entrenaments amb molt de ritme, intensitat i dinamisme". Així mateix, destaca que "la participació és molt bona, amb un centenar de nens i nenes cada setmana, i també és important l'augment de monitors, el que permet un més control i més seguretat de cadascun dels esportistes".
  Aquesta darrera setmana d'activitat serà una mica diferent a les dues primeres. Marc Hernández assenyala que "serà més divertida, amb activitats externes com un dia a la platja o una sortida a dinar al restaurant Ribs de Les Gavarres, així com la visita de monitors externs, com l'entrenador de l'ADT, Jonathan Quina". Com en les altres dues setmanes, a banda de l'activitat esportiva respectiva, les activitats aquàtiques seran protagonistes. El coordinador del Campus ADT 2017 afirma que "els nens i nenes estan molt contents de les tres hores setmanals de piscina, que es completen amb amb guerres d'aigua i la visita d'aquesta setmana a la platja".
  El punt i final al Campus ADT 2017 arribarà divendres 14 de juliol.
  El Campus ADT 2017 inicia la darrera setmana d'activitat2017-07-092017-07-09https://adtorreforta.com/wp-content/uploads/2020/09/logo-menu-2.pngAD Torrefortahttps://adtorreforta.com/wp-content/uploads/2020/09/logo-menu-2.png200px200px
  Horaris 3×3 One M. Diumenge 16 de juliol. Casal Esportiu Riu Clar2017-2018, 3x3 One M, ADT, OneM, Riu Clar